<classify> ASHA BANI DAR ES SALAAM NATAMANI kuwa na uwezo wa kuona tena ili nirudi katikashughuli zangu za kujitafutia kipato. Awali nilikuwa na uwezo wa kuhudumiavizuri familia yangu kutokana na kipato nilichokuwa napata kwenye kazi yaudereva na kilimo. Tangu nipate ulemavu wa macho, nimekuwa nikiishi kwakuomba omba misaada kwa watu mbalimbali,jambo ambalo linanikwaza mno. Anaanza kuzungumza kwa masikitiko, Michael Buchayandi, Mwenyekitiwa Kitongoji cha Rondo, Kijiji cha Mangwi, Kata ya Mchukwi wilayani Kibiti. Buchayandi alinusurika kifo baada ya kuvamiwa na watu wasiojulikanawaliokuwa wakitekeleza mauaji wilayani hapo, Juni, 2017. Akiwa ofisini kwa Naibu Waziri wa Nishati, Subira Mgalu, Buchayandianaeleza kwa uchungu huku akitokwa machozi, namna anavyoteseka na halialiyonayo. Hivyo, anaomba msaada wa hali na mali ili aondokane na matatizoanayopitia hivi sasa. Anasema watu wasiojulikana walimpiga risasi kwenye jicho lakulia na kumpiga na kitu chenye uzito katika jicho la kushoto hivyo, kumsababishiamacho yake kupoteza uwezo wa kuona. Buchayandi ambaye ana mke anayemtaja kwa jina la SelinaMponyi, na watoto wanne, anaomba wasamaria wema wamsaidie kupata fedha kwaajili ya kumalizia ujenzi wa nyumba yake, ili apate makazi ya kudumu na sikutangatanga, hasa ukizingatia hali aliyonayo kiafya. Pamoja na hilo, anatafuta fedha kwa ajili ya matibabu yamacho, ambapo kwa mujibu wa madaktari kama atatibiwa angalau jicho moja, basiataweza kuona. Asimuliamkasa mzima Anasema siku ya tukio, Juni 27 mwaka 2017, watuwasiojulikana zaidi ya 10 walivamia kijijini hapo na kufanya mauaji, ambapowalianza kumuua Mwenyekiti wa Kijiji cha Mangwi, Hamis Mkina CCM na baadayekufika kwenye nyumba yake kwa lengo hilo hilo na kuchoma nyumba yake moto. Anakumbuka ilikuwa saa tano usiku, ambapo watu hao walifikanyumbani kwake, wakavunja mlango na kufanikiwa kuingia ndani, ambamo walikuwamoyeye, mkewe na watoto wawili. Walinichukua na kunifunga kamba mithili ya mtu anayekwendakunyongwa. Walinifunga kitanzi huku wakinivuta na kuondoka name, nyuma niliwasikiawakimwambia mke wangu na watoto watoke nje. Baada ya muda nilisikia kitu kikilia kama bomu, kumbewalikuwa wanachoma nyumba yangu kwa kutumia mafuta ya petroli waliyoyachukua kwenyepikipiki yangu. Waliichoma nyumba moto huku wakiwaacha mke na watoto wangunje, anasimulia. Anasema walipofika naye mbali kidogo na nyumba yakewalimpiga risasi ya jicho, na kumpiga na kitu kingine kizito mithili ya rungu akapotezafahamu. Anasema alizinduka baada ya wiki tatu akiwa Hospitali yaTaifa Muhimbili, akiwa hana uwezo wa kuona tena, wala kuhisi harufu ya kituchochote kile. Anasema aliendelea na matibabu kwa muda mrefu Muhimbili na hospitaliya Mnazi Mmoja. Nilisaidiwa nikapata dawa zilizonisaidia angalau kunusa,lakini macho hadi sasa hayawezi kuona. Nilishauriwa kwenda Hospitali ya MkoaMbeya, lakini nashindwa kutokana na kukosa fedha, anasema. Mkeweanena Mke wa mwenyekiti huyo, anasema alishuhudia nyumba yake ikichomwamoto, akatoa taarifa kwa majirani ambao kesho yake asubuhi walianza kumtafuta mumewena kumkuta mahali akiwa amevuja damu nyingi. Majirani na ndugu walimchukua mume wangu na kumpeleka Hospitaliya Kibiti kwa ajili ya matibabu ya awali, lakini baadaye hali ilizidi kuwambaya akahamishiwa Muhimbili. Huko alipata matibabu lakini hakufanikiwa kupona macho. Kilawakati amekuwa ni mtu wa kujisikia mnyonge na kulalamikia macho yake na hatawakati mwengine anaomba nimuazime jicho moja ili aweze kuona, anasema Selina. Anamuelezea mumewe kwamba alikuwa na msaada mkubwa katikafamilia kwani alikuwa hachagui kazi na kipato alichokuwa akipata kiliwezakusaidia mambo mbalimbali nyumbani. Anasema baada ya hali kuzidi kuwa mbaya, waliamua kuhama Kibitina kwenda kuishi Kinondoni ili wawe karibu na huduma za afya. Mume wangu alifanikiwa kupata vidonge vya kuondoa maumivuya macho, na kuwa na uwezo wa kunusa, lakini bado hadi sasa hajaweza kuonakabisa. Bado hatujakata tamaa, tulikwenda Hospitali ya CCBRT kwaajili ya uchunguzi zaidi, walitupa moyo kuwa jicho moja la kushoto linawezakuona, wakatuelekeza kwenda hospitali iliyopo Kibaha Pwani, kwa ajili yamatibabu zaidi, tulipofika tulitajiwa gharama ya Sh milioni nne ambazotulishindwa kuzimudu tukarudi, anasema Selina. Anasema pia kuna hospitali nyingine iliyopo mkoani Mbeyaambako kuna daktari amewaahidi kuwasaidia matibabu pindi watakapolipia kiasicha fedha. Anasema wao kipato chao ni kidogo hivyo anaiomba Serikali najamii kwa ujumla wawasaidie ili mumewe aweze kuona na kurejea katika shughulizake za kujitafutia kipato. Pamoja na hayo, wanaishukuru Serikali iliyojitoleakuwasaidia huduma za matibabu waliyopata awali, bila kumsahau Naibu Waziri waNishati ambaye kila wakati amekuwa akimtafuta na kumsaidia. Hata leo yeye ndiye ametutafuta na kutuita hapa ofisinikwake ili aweze kujua ni namna gani anaweza kusimamia tukapata wafadhiliwatakaotusaidia kupata matibabu, anasema Selina. Gharamaza maisha na matibabu Hivi majuzi wanakijiji wa Mangwi walifanya mkutanouliomuhusisha mgeni rasmi Naibu Waziri wa Nishati, Subira Mgalu, ambaye aliwasikilizakilio chao ambapo kikubwa kilikuwa ni kumsaidiaBuchayandi aweze kupona na kuboreshewa mazingira kijijini kwao. Risala hiyo iliyosomwa na Maganga Simoni, iliweka bayanatatizo la fedha za kukamilisha ujenzi wa nyumba ya kijana huyo kiasi cha Sh5,725,000 na fedha za matibabu. Simona anataja changamoto nyingine kuwa ni mazingira magumuya maisha kwa wajane na watoto wa marehemu mwenyekiti wa kijiji hicho, kukosekanakwa vifaa na nyumba ya mganga wa Zahanati ya Mangwi na nishati ya umeme. NaibuWaziri Mgalu Mgalu anasemaBuchayandianahitaji kusaidiwa hivyo ni vema watu wakajitokeza kumchangia gharama zamatibabu na kumalizia ujenzi wa nyumba yake. Anasema amekuwa akimpigia simu mara kwa mara kujuaanavyoendelea na hata kumsaidia kidogo, lakini bila kuwashirikisha wenginehatoweza. Mkakatiwa Kibiti Anasema matukio mengi ya uhalifu yanafanyika gizani hivyo,ni jukumu lake sasa kuhakikisha vijiji hivyo vinawekwa umeme kupitia mpangomadhubuti wa kuweka umeme vijijini REA. Anasema tayari baadhi ya vijiji vilivyopo Kibiti, Rufiji naMkuranga ameshaviombea na kuingizwa katika mpango huo. Wakipeleka umeme itasaidia kuondoa haya matukio yakutisha, anasema. Anabainisha kuwa hadi sasa takribani vijiji 6000 tayarivina umeme.  <topic>: AFYA 